b'\n_START_ARTICLE_\nDe resolutione et compositione mathematica\n_START_PARAGRAPH_\nDe resolutione et compositione mathematica (hrvatski: O analiti\xc4\x8dkom i sinteti\xc4\x8dkom u matematici) je djelo hrvatskoga matemati\xc4\x8dara i fizi\xc4\x8dara iz Dubrovnika Marina Getaldi\xc4\x87a. Napisao ga je na latinskom jeziku._NEWLINE_Getaldi\xc4\x87 se je bavio prakti\xc4\x8dnom primjenom matematike u rje\xc5\xa1avanju geodetskih problema. U ovom je djelu izlo\xc5\xbeio zanimljiv pristup odre\xc4\x91ivanja obujma Zemlje. Za rje\xc5\xa1enje je problema predlo\xc5\xbeio vlastitu, \xc4\x8disto geodetsku metodu, objavljenu posmrtno u ovom djelu. U djelu ne obuhva\xc4\x87a astronomska mjerenja. Danas ova metoda danas nema prakti\xc4\x8dne vrijednosti, ali je va\xc5\xbena u povijesti znanosti zbog svoje izvornosti. U usporedbi sa sli\xc4\x8dnim onodobnim metodama davala je najto\xc4\x8dniji rezultat. _NEWLINE_Objavljeno je poslije Getaldi\xc4\x87eve smrti 1630. godine u Rimu. Djelo je dao tiskati hrvatski isusovac Ignjat Tudu\xc5\xa1evi\xc4\x87, predava\xc4\x8d na sveu\xc4\x8dili\xc5\xa1tu.'